**Szakmai beszámoló**

**(Nyári Milán)**

**2025.03.24.**

Az első nap utazással és a szálláshelyünk feltérképezésével, elfoglalásával zajlott le. Ezen a napon szabadprogram volt, aminek keretében többedmagammal a szálloda wellness részét használtam.

**2025.03.25.**

Ezen a napon a lendvai Kétnyelvű Általános Iskolát látogattuk meg, ahol képet kaphattunk a szlovén oktatási rendszer szakmai oktatási szegmensével. Először a nagy tárgyalóban köszöntött minket az iskola igazgatóhelyettese, kisvideót néztünk az intézményről, majd bejártuk az épületet. Meglátogattuk a tanműhelyeket, (hegesztő, gépi és CNC forgácsoló, autószerelő), majd az aulát, a tornatermet és egyéb helyiségeket. A látogatás elején és végén az oktatási folyamatokról feltett kérdéseinkre is válaszoltak. Nagyon tanulságos volt.

Délután meglátogattuk a lendvai várat, ahol színvonalas állandó kiállításokat és rövidfilmet tekintettünk meg a várról és a térségről.

**2025.03.26.**

Reggel a Virs d.o.o. hegesztőberendezésekkel és fémmegmunkálással foglalkozó céget látogattuk meg, ahol két munkatárs tartott tájékoztatót. Először egy kisfilmet néztünk végig a cég bemutatásáról, majd körbevezettek minket a gyártósor egyik szegmensében, ahol betekintést tehettünk az ott folyó szakmai munkába. A hegesztőkabinokba is bemehettünk, valamint beprogramozhattuk az ott lévő kollaboratív robotot. A cég vezetése reményét fejezte ki, hogy mennek majd hozzájuk Erasmus+ programból tanulók.

Délután egy turisztikai látványosságot a Bukovinško (Bakónak) tavat és a mellette lévő „energizáló pontokkal” rendelkező erdőt, valamint a Szent Vid kápolnát csodálhattuk meg. A látványosságok megtekintésére elég szabadidőt kaptunk.

**2025.03.27.**

Délelőtt az alsómaráci Terme 3000 hotelben tettünk látogatást. Az ötcsillagos szállodában két csoportra bontva kaptunk idegenvezetést, ahol fejlesztettem angol nyelvtudásomat, ugyanis a tájékoztató és a körbevezetés is angol idegennyelven zajlott. Végignéztük a közösségi,- és illemhelyeket, a szaunákat és öltözőket, az éttermi részt, valamint a külső és belső wellness elemeket. Megtekinthettem egy standard és egy deluxe szobát is. A kísérőnk minden, a hotel működtetésre vonatkozó kérdésre válaszolt.

Délután a Therme Hotel Lendava, azaz a szállásunk főépület részeit tekintettük meg, ahol engem elsősorban a wellness gépészeti berendezései érdekeltek. Bejártuk a főépületet és környezetét. Az idegenvezetőnk magyar nyelven tartotta a tájékoztatást.

**2025.03.28.**

Az egész nap a szállásunktól 260 km-re lévő bledi tó és környezetének meglátogatásával tellett. A délelőtt autóbusszal, majd gyaloglással a bledi tó keleti részén lévő étterembe mentünk, ahol egy kellemes ebédet elköltve szabadprogramon vettünk részt. Volt, aki felment a várba, én többedmagammal körbesétáltam a tavat, majd megpihentünk egy pizzériában. A rendelésnél is használhattam angol nyelvtudásomat.

A hazautazással telt a délután további része, így estére érkeztünk meg a szállásra.

**2025.03.29.**

Ezen a napon végig esett az eső. A szállástól 90 km-re lévő Mariborba utaztunk. A buszpályaudvartól tettünk egy sétát, megnéztük a közelben lévő nevezetességeket pl.: a Ferences Szűz Mária Bazilikát vagy a várat. Megpihentünk egy étteremben, ahol a rendelést és egyéb kérdéseket angol nyelven én intéztem.

Délután meglátogattuk a Lendvai Škafar Renault autószalon és szerelőműhelyt. A program 11:00-kor vette kezdetét, ahol megtekintettünk egy rövid kisbemutatót, ahol megismertük a cég és a Renault márka történetét. Körbejártuk az autószerelő műhelyt, ami miatt képet kaptunk az itt folyó munkáról. A cég vezetése kifejezte reményét, hogy a későbbiekben az Erasmus+ program keretében ide utazó tanulókat is tudnak majd fogadni. Nekem személy szerint e legjobban a csápos emelő gépészeti működése fogott meg.

A maradék fakultatív program mellett, amikor kissé elállt az eső meglátogattuk a lendvai Vinárium kilátótornyot, ahol Pazar kilátás nyílt a városra és környékére.

**2025.03.30.**

Az utolsó napon a korai reggeli felkelés és étkezés után elpakoltuk a személyes dolgainkat, majd visszautaztunk Magyarországra.

**Kaposvár, 2025.04.02.**

 **Nyári Milán**